Ευρωεκλογές 2019

Οι Εκλογές για το Ευρωπαϊκό Κοινοβούλιο 2019 πραγματοποιήθηκαν στις 23-26 Μαΐου 2019 και αποτέλεσαν την ένατη κοινοβουλευτική εκλογική διαδικασία από την καθιέρωση των άμεσων εκλογών το 1979. Η ημέρα των εκλογών για την Ελλάδα ήταν η Κυριακή 26 Μαΐου.

Από την 1η Ιουλίου 2014 έως την 31η Ιανουαρίου 2020, 751 ευρωβουλευτές ήταν μέλη του Ευρωπαϊκού Κοινοβουλίου, σύμφωνα με τη Συνθήκη της Λισαβώνας.

Ωστόσο, με την αποχώρηση της Μεγάλης Βρετανίας από την Ευρωπαϊκή Ένωση, οι 751 ευρωβουλευτές μειώθηκαν σε 705 από την 1η Φεβρουαρίου του 2020.

Από τις 73 έδρες της Μεγάλης Βρετανίας, που έμειναν κενές, οι 27 αναδιανεμήθηκαν αναλογικά σε 14 χώρες: Γαλλία (+5), Ισπανία (+5), Ιταλία (+3), Ολλανδία (+3), Ιρλανδία (+2), Σουηδία (+1), Αυστρία (+1), Δανία (+1), Φινλανδία (+1), Σλόβακία (+1), Κροατία (+1), Εσθονία (+1), Πολωνία (+1) και Ρουμανία (+1). Κανένα κράτος-μέλος δεν έχασε κάποια έδρα. Την Ελλάδα συνολικά εκπροσωπούν 21 ευρωβουλευτές.

Νέος κανονισμός 
Στις 7 Ιουνίου 2018 το Συμβούλιο της Ευρώπης αποφάσισε σε επίπεδο διπλωματών να βελτιώσει τον κανονισμό των ευρωπαϊκών εκλογών και να προχωρήσει σε μεταρρυθμίσεις όσον αφορά τις προηγούμενες διατάξεις, που είχαν θεσπιστεί με την Εκλογική Πράξη του 1976. Ο σκοπός αυτών των μεταρρυθμίσεων είναι να αυξήσει τη συμμετοχή των πολιτών στις εκλογές, να βελτιώσει την κατανόηση του ευρωπαϊκού χαρακτήρα τους και να αποτρέψει τη μη νόμιμη ψηφοφορία, ενώ την ίδια στιγμή θα σέβεται τις συνταγματικές και τις εκλογικές παραδόσεις των κρατών-μελών της ΕΕ. Οι μεταρρυθμίσεις αυτές απαγορεύουν τη διπλή ψήφο αλλά και την ψήφο σε Τρίτες Χώρες, ενώ ταυτόχρονα βελτιώνουν την προβολή των ευρωπαϊκών πολιτικών κομμάτων. Προκειμένου να αποφευχθεί η διπλή ψηφοφορία, συστήνονται γραφεία που ελέγχουν τα δεδομένα των ψηφοφόρων, διαδικασία που ξεκινά τουλάχιστον έξι εβδομάδες πριν τις εκλογές.

Το Ευρωπαϊκό Κοινοβούλιο έδωσε την συγκατάθεσή του στις 4 Ιουλίου 2018 και η Εκλογική Πράξη υιοθετήθηκε από το Συμβούλιο της Ευρώπης στις 13 Ιουλίου 2018. Ωστόσο τα κράτη-μέλη της ΕΕ δεν δύνανται να επικυρώσουν την Πράξη αυτή πριν τις ευρωεκλογές του 2019 και επομένως αυτές οι εκλογές θα πραγματοποιηθούν σύμφωνα με τους τελευταίους κανονισμούς.

Πολιτικά κόμματα και υποψήφιοι
Η διαδικασία Spitzenkandidat περιλαμβάνει την υποψηφιότητα από τα ευρωπαϊκά πολιτικά κόμματα των υποψηφίων για την θέση του προέδρου της Ευρωπαϊκής Επιτροπής, με το κόμμα που κερδίζει τις περισσότερες έδρες στο Κοινοβούλιο να έχει την ευκαιρία να επιχειρήσει να δημιουργήσει μια πλειοψηφία στο Κοινοβούλιο ώστε να κατοχυρώσει τον υποψήφιό του. Αυτή η διαδικασία χρησιμοποιήθηκε για πρώτη φορά το 2014 και ορισμένοι στο Συμβούλιο της Ευρώπης εξέφρασαν την αντίθεσή τους σε αυτήν. Το μέλλον της εν λόγω διαδικασίας είναι αβέβαιο, ωστόσο το Κοινοβούλιο έχει επιχειρήσει να κωδικοποιήσει την διαδικασία και τα πολιτικά κόμματα είναι σχεδόν βέβαιο ότι θα επιλέξουν τους υποψηφίους τους ξανά.

Τον Μάιο του 2018 μια δημοσκόπηση του Eurobarometer ανέφερε ότι το 49% των 27,601 ψηφοφόρων από τις 28 χώρες της ΕΕ πιστεύει ότι η διαδικασία Spitzenkandidat θα τους βοηθήσει να ψηφίσουν στις επόμενες ευρωπαϊκές εκλογές, ενώ το 70% πιστεύει επίσης ότι αυτή η διαδικασία απαιτεί ένα πραγματικό debate πάνω στα ευρωπαϊκά ζητήματα.

Τα κόμματα είναι τα εξής:

Ευρωπαϊκό Λαϊκό Κόμμα (ΕΛΚ/EPP)

Σοσιαλδημοκρατικό Κόμμα (S&D)

Ευρωπαίοι Ανανεωτικοί-Φιλελεύθεροι (Renew Europe)

Πράσινοι-Ευρωπαϊκή Ελεύθερη Συμμαχία (Greens/EFA)

Ταυτότητα και Δημοκρατία (ID)

Ευρωπαίοι Συντηρητικοί και Μεταρρυθμιστές (ECR)

Ευρωπαϊκή Ενωτική Αριστερά-Βόρεια Πράσινη Αριστερά (GUE/NGL)

Τηλεοπτικά debate

Κατανομή των εδρών

Πιθανή ανακατανομή των εδρών μετά από ένα Brexit 
Εάν το Ηνωμένο Βασίλειο φύγει από την Ευρωπαϊκή Ένωση πριν την ανάληψη των καθηκόντων των νεοεκλεχθέντων ευρωβουλευτών την 1η Ιουλίου 2019, ο αριθμός των εδρών θα μεταβληθεί σε αυτό που ο Pedro Silva Pereiro της S&P θεωρεί ως "δικαιότερη κατανομή των εδρών, τηρώντας πλήρως την Συνθήκη της Λισαβόνας και το αξίωμα της φθίνουσας αναλογικότητας".

Αποτελέσματα

Τελικά αποτελέσματα, μετά την ανακατανομή που προκάλεσε το Brexit

Ομάδες
Υπόμνημα
  με πράσινο φόντο και κείμενο με έντονη γραφή σημαίνει ότι μια συγκεκριμένη ομάδα έχει απόλυτη πλειοψηφία εδρών για τη συγκεκριμένη χώρα
  με κίτρινο φόντο και κείμενο με πλάγια γραφή σημαίνει ότι μια συγκεκριμένη ομάδα έχει σχετική πλειοψηφία εδρών για τη συγκεκριμένη χώρα

Παραπομπές

Εξωτερικοί σύνδεσμοι 

 Επίσημα αποτελέσματα

Ευρωεκλογές
 
Ευρωεκλογ